Piasal Roma el ze el prinsipal znodo par pasar da ła teraferma el nucleo storègo de ła sità de Venesia, inaugurà el 25 avrìl 1933 come zvincoło de'l novo ponte "Littorio", deso Ponte de ła Łibartà. El terminal de piasal Roma el ze el ponto fondamental de intarscanbio tra mezi pùbleghi so strada e łagunari che i zmista rezidenti e turisti. El reseve, inaxónta, grandi parchegi a pagamento par chi che sosta e el ga intension de fermarse in sità. El piasàl el ospita anca el caołinea de ła łinea 1 de ła tranvia de Mestre. Ze ativo el people mover, che'l parmete de rivar a'l Troncheto in 3 menuti, pasando par la Marìtema. El cołegamento pedonal direto de Piasal Roma co ła visina Stasion de Santa Łusia el ze segurà atraverso el novo Ponte de ła Costitusion so'l Canal Grando, progetà da l'architeto Santiago Calatrava. Inte łe visinanse de'l piasal sorze i zardini Papadopołi. Za in èpoga fasista se ga capìo l'inportansa de'l sito, tanto che par ła porta automobiłistega de Venesia zera stài fati un mucio de progeti de recuałifegasion mai portài a tèrmene. So'l piasal A se afasa na inponénte autorimesa in stiłe rasionałista, concepìa durante el vintenio fasista come el pì grando parchegio automobiłiistego de'l mondo. El sindico Massimo Cacciari, proponendo a fin agosto 2008 el nome "" par el cuarto ponte so'l Canal Grando, el ga anca proponesto de rebatizar Piasal Roma co'l nome de l'antifasista ed europeista Silvio Trentin, notando łe dificoltà conseguenti al mutamento de un nome fortemente iraizà e conosùo. El piasal el ze caołinea de 18 łinee urbane e de 9 łinee extraurbane ACTV. Inte'l piasal se ghe intesta anca ła łinea Busitalia-Sita Nord Montegrotto - Padoa - Venesia - Tesera. Venesia - Viale don Sturzo Favaro Via Altinia/Ca'Noghera/Marcon - Corso Del Popolo - Venesia Via Colombo - Corso Del Popolo - Venesia Aeroporto - San Zulian - Venesia Spinea - Piazza Sant'Antonio - Venesia Mestre - Venesia Spinea - Mestre - Venesia Gaxera - Venesia Piazza 27 Ottobre - Venesia Marcon/Favaro - Canpalto - Venesia Venesia - Mestre - Venesia Auchan - Spedal Dell'Angelo - Venesia Venesia - Mestre FS Chirignago - Marghera - Venesia Trivignano - Spedal Dell'Angelo - Venesia Dexe FS - Favaro - Venesia Venesia - Viale San Marco - Stasion FS - Venesia Venesia - Piazza Sant'Antonio - Viale San Marco - Venesia Noałe - Miran - Venesia Miran - Chirignago - Venesia Miran - Venesia Scorsè - Mojan/Venesia Pàdoa - El Doło - Venesia Bojon - Venesia Mełaredo - Oriago - Venesia Venesia - SS Romea - Pegolotte - Cavarzere Piove de Saco - SS Romea - Montefibre/Venesia Biłietarie co sporteło Caołinea autołinee Parcheji privai multipian Edicoła-tabacaria Acesibiłità par portadori de handicap Ponte de ła Costitusion Ponte de ła Libartà.